Maqaan isaa Kaasaa Hayluu jedhama.Inni shiftaa Bosona jiraatu ture.Osoodhuma bosona jiraatu nama gurmeeffatee mootummaa fonqolchee aangoo qabate.Maqaa Tewodroos 2ffaa jedhus yeroo aangoo qabutu achumaan ofitti moggaase.Mootichi kun Uumamumaan nama gara jabeessa,kan namaaf hin dhimmamne,Amala akka maraatummaa qabuudha.Yeroo maraatummaan isaa itti kaate namoota isatti dhihaatan illee marartoo tokko malee ajjeesa.Fkn yeroo tokko Gondar keessatti Qeesonni 450 dibbee tumaa isa simachuuf osoo dhaabbatanuu itti dhukafamee akka ajjeefaman ajaje.Akkasitti hundi isaani bakka tokkotti dhuman. Namni Qeesota Kiristaanota biratti kabajaa qabdu akkas godhe Diina isaa(Muslimoota) akkam akka godhu tilmaamuun nama hin dhibu. Wantoonni inni Muslimoota irratti hojjate baay'eedha.Mee muraasa isaa yoo ilaalle: Muslimota ajjeesuu,Masjiida gubuu,fkn Masjiida guddaa Goondar keessatti argamu ibiddaan gubee balleesse.Minilik akka na jalaa miliqu gootan jechuun Hayyoota Oromoo bebbeekamoo namoota 24 yaamee harkaa fi miila irraa ciree osoo lubbuun keessa jiruu qileetti darbate. Gochoonni isaa kanaan wolfakkaatu baay'eedha.Yeroo tokkos Qote bultoota 1700 badii tokko malee walitti qabee ibiddaan gube.Sababaa dhuma kanaaf woraanni isaa duraan kuma shantama (50,000)ture osoo baduu kuma shan (5000) qofatti gale.Booda irra ofumaaf ofis ajjeese. Muslimoota baay'ee waan jibbuuf ollaa Kiristaanotaa akka hin jiraannes murteessee ture. Namoota murtii kana didan manatti walitti qabee ibidda itti qabsiise.Garii immoo dhiira miila irraa cire, dubartii harma irraa mure.Aalima Gudduu Sh/Umar Aadam waan Islaamummaa nama barsiisaniif ibiddaan gube.Muslimoonni dirqiin Kiristaanummaa akka fudhatan ajaje,Yoo fudhachuu didan immoo woggaa 3 keessatti akka biyya gadi dhiisan dirqisiise.Sababa kanaan naannoo inni Bulchu irraa Muslimoonni kumni shattamni (50,000) gara inni hin bulchineetti(Arsii fi Jimmaatti) baqataniiru. Tewodroos Itoophiyaafi Kiristaanummaan walitti hidhata yaada jedhu qaba ture. Yeroo nama hunda Kiristaana gochuun hin danda'amuu hubatu 'Muslimni Kiristaana hin ta'in hunduu fincilaatti lakkaa'ama' jedhee hanga dhumaatti kallattii hundaan ittiin loluu eegale.